తిరువనంతపురం: మతాంతర వివాహాలపై కేరళలో వాడివేడి చర్చ జరుగుతున్న తరుణంలో మలప్పురం జిల్లాలో జరిగిన ఓ మతాంతర వివాహానికి పెద్దఎత్తున ఇరుమతాల వారు హాజరై మతసామరస్యాన్ని చాటుకున్నారు. ఈ మతాంతర వివాహానికి హాజరుకావద్దంటూ మదరుల్ ఇస్లాం సంఘానికి చెందిన మహల్లూ కమిటీ (మసీదు నిర్వాహక కమిటీ) ఇచ్చిన 'సామూహిక బహిష్కరణ' పిలుపును కూడా బేఖాతరు చేసి ముస్లిం సోదరులు ఈ వివాహానికి హాజరై నూతన వధూవరులను ఆశీర్వదించడం ఈ వివాహ ప్రత్యేకత.కున్నుమల్ యూసుఫ్, ఆయన కుటుంబ సభ్యులతో ఎలాంటి సంబంధాలు ఉండరాదంటూ ఈనెల 19న మసీదు కమిటీ కార్యదర్శి ఓ ప్రత్యేక సర్క్యులర్ జారీ చేశారు. ఇంతకూ యూసుఫ్ కుటుంబం చేసిన తప్పల్లా...తన కుమార్తెకు నచ్చిన వేరే మతస్తుడితో వివాహానికి అంగీకరించడమే. 'యూసుప్ తన కుమార్తె వివాహాన్ని ముస్లిమేతరుడికి ఇచ్చి చేసేందుకు అంగీకరించినందున ఆయన కుటుంబానికి ఏ విధంగానూ సహకరించరాదు' అని మలయాళంలో ప్రచురించిన ఒక పేజీ సర్క్యులర్ను మసీదు కమిటీ జారీ చేసింది. మసీదుకు చెందిన మహల్లా కమిటీలు ఇలాంటి 'ఆదేశాలు' ఇవ్వడం ఇదే మొదటి సారి కాదు. అయితే ఈసారి ఆ ఆదేశాలను ముస్లిం సోదరులు లెక్కచేయలేదు.ఈనెల 20న యూసుఫ్ కుమార్తె జసీలా (26) ప్రత్యేక వివాహాల చట్టం కింద క్రైస్తవ మతస్తుడైన టిసో టోమీని వివాహం చేసుకుంది. ఆ మరుసటి రోజే పెరింతాళ్మన్నాలో ఇచ్చిన రెసెప్షన్కు ఆ చుట్టుపక్కల వారంతా పెద్ద సంఖ్యలో హాజరయ్యారు. ఈ వివాహాన్ని జసీలా మేనమామ రషీద్ 'ఫేస్బుక్ పోస్ట్'లో అందరితో పంచుకున్నారు. 'తన ఇష్టమొచ్చిన వ్యక్తిని పెళ్లి చేసుకునే హక్కు ఆమెకు ఉంది. జసీలా-టిసో వివాహం తొలి మతాంతర వివాహమేమీ కాదు. కాలానుగుణమైన ఈ మార్పులను మసీదు కమిటీ గ్రహించి ఇలాంటి ఆదేశాలకు ఇప్పటికైనా ముగింపు పలుకుతుందా?' అంటూ రషీద్ పోస్ట్ చేశారు. ఈ పోస్ట్ లెక్కకు మిక్కిలిగా షేర్ అయింది.
tiruvanantapuram: matantara vivaahaalapai keralalo vadivedi charcha jarugutunna tarunamlo malappuram jillaalo jarigina oo matantara vivaahaaniki peddaettuna irumataala vaaru hajarai matasaamarasyaanni chaatukunnaaru. ee matantara vivaahaaniki haajarukaavaddantuu madarul islam sanghaaniki chendina mahalluu commity (maseedu nirvaahaka commity) ichina 'saamuuhika bahishkarana' pilupunu kuudaa bekhaataru chesi muslim sodarulu ee vivaahaaniki hajarai noothana vadhuuvarulanu aasiirvadinchadam ee vivaha pratyekata.kunnumal eusuf, aayana kutumba sabhyulatho elanti sambandhaalu undaraadantuu eenela 19na maseedu commity kaaryadarsi oo pratyeka sarkyular jaarii chesaru. intakuu eusuf kutumbam chesina tappalla...tana kumaarteku nachina vere matastudito vivaahaaniki angeekarinchadame. 'yoosup tana kumarte vivaahaanni muslimetarudiki ichi chesenduku angeekarinchinanduna aayana kutumbaaniki e vidhamgaanuu sahakarincharaadu' ani malayaalamlo prachurinchina oka pagy sarkyularnu maseedu commity jaarii chesindi. maseeduku chendina mahalla kamiteelu ilanti 'aadesaalu' ivvadam ide modati saari kaadu. ayithe eesaari aa aadesaalanu muslim sodarulu lekkacheyaledu.eenela 20na eusuf kumarte jasila (26) pratyeka vivahala chattam kinda kraistava matastudaina tiso tomeeni vivaham chesukundi. aa marusati roje perintaalmannaalo ichina reseptionku aa chuttupakkala vaarantaa pedda sankhyalo haajarayyaaru. ee vivaahaanni jasila menamama rasheed 'fasebook post'loo andaritho panchukunnaaru. 'tana ishtamochina vyaktini pelli chesukune hakku aameku undi. jasila-tiso vivaham toli matantara vivaahameemi kaadu. kaalaanugunamaina ee maarpulanu maseedu commity grahinchi ilanti aadesaalaku ippatikaina mugimpu palukutundaa?' antuu rasheed post chesaru. ee post lekkaku mikkiligaa share ayindi.